钦定古今图书集成/明伦汇编/氏族典/第053卷 > 韦坚
## 钦定古今图书集成/明伦汇编/氏族典/第053卷 > 韦坚

按《唐书韦坚传》：“坚字子全，京兆万年人。繇秘书丞历
奉先、长安令。有干名，擢为陕郡太守，水陆运使，复擢
左散骑常侍，进兼江淮南租庸转运处置等使，又兼
御史中丞，封韦城县男。坚妻，姜晈女，李林甫舅子也。
初甚昵比，既见其宠，恶之，故林甫授坚刑部尚书，夺
诸使，以杨慎矜代之。坚失职，稍怨望。河西陇右节度”
使皇甫惟明，数于帝前短林甫，称坚才。林甫知之，奏
“坚外戚，与边将私，且谋立太子。”有诏讯鞫。林甫使杨
慎矜等文致其狱，贬缙云太守。坚诸弟诉枉，帝大怒，
复贬江夏别驾。未几，长流临封郡，岁中，遣监察御史
罗希奭就杀之。